**Referat fra styremøte i NBF Vestfold og Telemark, fredag 26. mars 2021**

Sted: Teams  
Tid: kl. 09.00-10.00

Tilstede: Katarina Einarsen Enne, Regine-Marie Goa Eliassen, Boudewijn Kerssemakers, Margunn Haugland, Cecilie Lysell, Vibeke Stokka, Tine Holth Brun

**Sak 14/21: Godkjenning av innkalling og dagsorden**

Godkjent.

**Sak 15/21: Innkommet post**

Ingen innkommet post

**Sak 16/21: Økonomi, herunder Brønnøysundregisteret og tilgang til kontoer**

Vi må gjøre endringer i hvordan styret ser ut, og det må fordeles nye oppgaver. Det viktigste er å få lastet opp årsmøteprotokollen i Brønnøysundregisteret slik at det blir basis for de endringene som skal gjøres. Regine tar dette. Neste steg blir å gå til banken og få nye personer på plass der. Hvor ønsker kasserer å ha bank? Mulig at det allerede er et vedtak fra i fjor om at leder og kasserer har tilgang til bankkonto, så da er det greit å bare videreføre dette vedtaket. Det nye styret tar et kjapt møte etter påske for å vedta dette.

**Sak 17/21: Oppsummering årsmøte og videreføring av saker**

Nye vedtekter gikk gjennom på årsmøtet, og det er sendt til behandling hos hovedstyret.

Biblioteksprisen ble også vedtatt, og Veslemøy Grinde har sagt ja til å være med i jury. Dette tar vi opp tråden på igjen på et senere møte.

Skien vgs er fortsatt interessert i å sette opp den planlagte debatten til høsten, dette tar det nye styret videre.

Historie. NBF Vestfold og NBF Telemark er nå historie, og det er fremmet et forslag om å jobbe med den. F.eks. lage en presentasjon til en fremtidig Biblioteksfest, eller kanskje skrive noe om dette. Det nye styret må ta stilling til hva vi skal gjøre med dette.

Fra 2013 skal det meste ligge på Basecamp, og det som er eldre enn det ligger i Vestfoldarkivet. Skien bibliotek og Cecilie Lysell har tilgang på en del av Telemarks gamle papirer.

Samarbeid med BF om et faglig program ang ny bibliotekarutdannelse, dette var planlagt. Er det fortsatt relevant?

**Sak 18/21: Fadderordning**

Denne saken blir tatt opp igjen på neste styremøte.

**Sak 19/21: Konstituering av nytt styre**.

Vi venter til vi er fulltallige med å konstituere nytt styre. Nytt møte satt opp til rett etter påske.

**Sak 20/21: Eventuelt**

Ingenting til eventuelt.